Qeveria e Kosovës

Qeveria e Kosovës (serbisht: Влада Косова Vlada Kosova) ushtron pushtetin ekzekutiv në pajtim me Kushtetutën dhe me ligjin. Qeverinë e Kosovës e përbëjnë Kryeministri, zëvendëskryeministrat dhe ministrat. Qeveria udhëhiqet nga kryeministri, ai zgjidhet nga Kuvendi i Kosovës. Qeveria zbaton ligjet dhe aktet e tjera të miratuara nga Kuvendi dhe ushtron veprimtari tjera brenda përgjegjësive të përcaktuara me këtë kushtetutë dhe ligj. Qeveria merr vendime, propozon projektligje dhe amendamentimin e ligjeve ekzistuese e akteve të tjera, si dhe mund të japë mendimin rreth projektligjeve të cilat nuk janë të propozuara nga ajo. Qeveria i përgjigjet Kuvendit. Kryeministri, zëvendëskryeministrat dhe ministrat mbajnë bashkëpërgjegjësinë për vendimet që merr Qeveria, dhe përgjegjësinë individuale për vendimet që marrin në fushat e përgjegjësive të tyre. Ministrat nominohen nga kryeministri dhe pastaj votohen nga kuvendi. Drejtues aktual i qeverisë është Albin Kurti. Kompetencat propozon dhe zbaton politikën e brendshme dhe të jashtme të vendit; mundëson zhvillimin ekonomik të vendit; propozon Kuvendit projektligje dhe akte të tjera; merr vendime dhe nxjerr akte juridike ose rregullore, të nevojshme për zbatimin e ligjeve; propozon Buxhetin e Republikës së Kosovës; udhëzon dhe mbikëqyr punën e organeve të administratës; udhëzon veprimtarinë dhe zhvillimin e shërbimeve publike; i propozon Presidentit të Republikës së Kosovës emërimet dhe shkarkimet për shefa të misioneve diplomatike të Kosovës; propozon amendamentimin e Kushtetutës; mund të referojë çështje kushtetuese në Gjykatën Kushtetuese; ushtron edhe funksione të tjera ekzekutive, të cilat nuk u janë caktuar organeve të tjera qendrore ose vendore. Përbërja Kabineti i qeverisë përbëhet nga: Kryeministër Albin Kurti Zëvendëskryeministër i parë Besnik Bislimi, Zëvendëskryeministër i dytë Donika Gërvalla, Zëvendëskryeministre e tretë Emilija Rexhepi Ministritë dhe Ministrat e Republikës së Kosovës Ministria e Punëve të Jashtme dhe Diasporës – Donika Gërvalla - Guxo Ministria e Drejtësisë – Albulena Haxhiu - LVV Ministria e Financave – Hekuran Murati - LVV Ministria e Ekonomisë dhe Ambientit – Artane Rizvanolli - LVV Ministria e Shëndetësisë – Arben Vitia - LVV Ministria e Punëve të Brendshme – Xhelal Sveqla - LVV Ministria e Mbrojtjes – Armend Mehaj LVV Ministria e Infrastrukturës – Liburn Aliu - LVV Ministria e Arsimit, Shkencës, Teknologjisë dhe Inovacionit – Arbërie Nagavci - LVV Ministria e Bujqësisë, Pylltarisë dhe Zhvillimit Rural – Faton Peci - Guxo Ministria për Kulturë, Rini dhe Sport – Hajrullah Çeku - LVV Ministria për Kthim dhe Komunitete – Goran Rakiq - Lista Serbe Ministria për Zhvillim Rajonal – Fikrim Damka ‐ PDTK Ministria e Pushtetit Lokal – Elbert Krasniqi - IRDK Ministria e Tregtisë dhe Industrisë – Rozeta Hajdari - LVV. Shënime Pavarësia e Republikës së Kosovës u shpall më 17 shkurt 2008, por Serbia vazhdon duke pretenduar se Kosova dhe Metohia është pjesë e saj. Të dyja shtete filluan një delegacion Beograd-Prishtinë në vitin 2013 si pjesë e marrëveshjes së Brukselit. Deri më tani 108 shtete të OKB-së që e kanë njohur Kosovën. Shiko edhe Kuvendi i Kosovës Kushtetuta e Kosovës Referime